laion/Wikipedia-Exotic huggingface dataset:
স্টিভ রোডস

স্টিভেন জন রোডস ( জন্ম ১৯৬৪ সালের ১৭ জুন, ব্রাডফোর্ড, ইয়র্কশায়ার ইংল্যান্ড) সাবেক ইংলিশ ক্রিকেটার ও কোচ। তিনি ইংল্যান্ড জাতীয় দলের একজন সেরা উইকেটরক্ষক হিসেবে অধিক পরিচিত ছিলেন, একই সাথে কার্যকরী ছয় কিংবা সাত নম্বরে ব্যাটসম্যান ছিলেন। খেলোয়াড়ি জীবনে প্রথম শ্রেণির ক্রিকেট ১২ টি সেঞ্চুরি হাঁকিয়েছেন তিনি। তার পিতা উইলিয়াম রোডসও (জন্ম ১৯৩৬) ছিলেন একজন ক্রিকেটার ছিলেন, ৬০-এর দশকের শুরুর দিকে নটিংহামশায়ার কাউন্টি ক্রিকেট ক্লাবের হয়ে ৩০টিও বেশি ম্যাচ খেলেছিলেন তিনি। রোডস ১৯৮৮-৮৯ মৌসুমে ভারত সফরের জন্য নির্বাচিত হয়েছিলেন, কিন্তু রাজনৈতিক কারণে সেটি বাতিল হয়ে যাওয়ার তিনি সেই সুযোগটি হারান। ১৯৯৪ সালে ইংল্যান্ড জাতীয় ক্রিকেট দলের টেস্ট ক্রিকেট তারে অভিষেক ঘটে। সেই সময় নির্বাচকদের নতুন চেয়ারম্যান রে ইলিংওয়ার্থ ঘোষণা দিয়েছিলেন যে, তিনি এমন একজন অলরাউন্ডার চাইছেন যিনি উইকেট কিপিংয়ের পাশাপাশি ৬ বা ৭ নম্বরে ব্যাটিংও করতে পারেন। যখন ইলিংওয়ার্থ এর কথাগুলো বলছিনে তখন ১৯৯৪ সালে রোডস গ্লোভস হাতে হাতে সোনালী সময় পার করছিলেন। যদিও তিনি পর্যাপ্ত রান করতে পারছিলেন না, বিশেষ করে মৌসুমের শেষের দিকে দক্ষিণ আফ্রিকার শক্তিশালী বোলিং আক্রমনের বিরুদ্ধে। ১৯৯৪-৯৫ এ অস্ট্রেলিয়া সফরের জন্য তিনি মনোনিত হোন। গ্লাভস এবং বিশেষ করে ব্যাট হাতে তার জন্য বাজে একটি সফর ছিল। বারংবার তিনি অস্ট্রেলিয়ান স্পিনার ক্রেইগ ম্যাকডারমট কাছে পরাস্ত হয়েছিলেন। এতদিন অপেক্ষা করে টেস্ট অভিষেক হওয়ার (তিনি ১৯৮৯ সালে একদিনের আন্তর্জাতিক খেলেন) পরেও ১৯৯৫ সালে অ্যালেক স্টুয়ার্টের জন্য তাকে বাদ দেওয়া হয়েছিল এবং এর পরে আর তিনি ইংল্যান্ডের হয়ে খেলতে পারেননি। তা সত্ত্বেও রোডসকে ১৯৯৪ সালে উইজডেন বর্ষসেরা ক্রিকেটার ক্রিকেটাররূপে ভূষিত হন। Warner, David (২০১১)। The Yorkshire County Cricket Club: 2011 Yearbook (113th সংস্করণ)। Ilkley, Yorkshire: Great Northern Books। পৃষ্ঠা 363। আইএসবিএন 978-1-905080-85-4।  ইএসপিএনক্রিকইনফোতে স্টিভ রোডস (ইংরেজি) ক্রিকেটআর্কাইভে স্টিভ রোডস (সদস্যতা প্রয়োজনীয়) (ইংরেজি)
শামীম হায়দার পাটোয়ারী

শামীম হায়দার পাটোয়ারী (জন্ম:২৫ সেপ্টেম্বর ১৯৮১) বাংলাদেশী রাজনীতিবিদ এবং গাইবান্ধা-১ আসনের সাবেক সংসদ সদস্য। তিনি ২০১৮ সালে শূন্য আসনে উপনির্বাচনে জাতীয় পার্টি থেকে সংসদ সদস্য হিসেবে নির্বাচিত হয়েছেন। শামীম হায়দার পাটোয়ারী ২৫ সেপ্টেম্বর ১৯৮১ সালে গাইবান্ধার সুন্দরগঞ্জের বামনডাঙ্গা ইউনিয়নের মনিরাম গ্রামে জন্মগ্রহণ করেন। তার পিতা এ বি এম মফিজুল ইসলাম পাটোয়ারী ঢাকা বিশ্ববিদ্যালয়ের আইন বিভাগের অধ্যাপক ও চেয়ারম্যান ছিলেন। তার মা রোকেয়া ইসলাম, আইনজীবী ছিলেন। ৩ ভাই ও ১ বোনের মধ্যে তিনি কনিষ্ঠ। তিনি উদয়ন উচ্চ মাধ্যমিক বিদ্যালয় থেকে এসএসসি ও নটর ডেম কলেজ থেকে এইচএসসি পাস করার পর ঢাকা ইন্টারন্যাশনাল ইউনিভার্সিটি থেকে এলএলবি (অর্নাস) সম্পন্ন করেন। এরপর লন্ডন বিশ্ববিদ্যালয় থেকেও এলএলবি করেছেন। একই বিশ্ববিদ্যালয় থেকে পিজি সার্টিফিকেট অন ইনটেলেকঢুয়াল প্রোপাটি ল’ ডিগ্রি নেন। সিটি ইউনিভার্সিটির ইনস অব কোর্ট স্কুল অব ল’ (আইসিএসএল) থেকে বিভিসি (পিজি ডিপ্লোমা ইন প্রফেশনাল অ্যান্ড লিগ্যাল স্কিলস) করেছেন। এছাড়াও ঢাকা ইন্টারন্যাশনাল ইউনিভার্সিটি থেকে হিউম্যান রাইটসের ওপর ডিপ্লোমা করেছেন। শামীম হায়দার পাটোয়ারী ২০০৭ সাল থেকে বাংলাদেশের সুপ্রিম কোর্টে আইনজীবী হিসেবে তালিকাভুক্ত। শামীম হায়দার পাটোয়ারী জাতীয় পার্টির অতিরিক্ত মহাসচিব। তিনি জাতীয় পার্টির প্রয়াত চেয়ারম্যান হুসেইন মুহাম্মদ এরশাদের উপদেষ্টা ছিলেন। জাতীয় পার্টির সুন্দরগঞ্জ উপজেলা সভাপতিও তিনি। ১৯ ডিসেম্বর ২০১৭ সালে গাইবান্ধা-১ আসনের সংসদ সদস্য গোলাম মোস্তফা আহমেদ মৃত্যুবরণ করলে শূন্য আসনের উপনির্বাচনে জাতীয় পার্টির মনোনয়ন নিয়ে ২২ মার্চ ২০১৮ সালে তিনি সংসদ সদস্য নির্বাচিত হন। এই আসনটি আর জামায়াতে ইসলামীর ঘাঁটি হিসেবে পরিচিত থাকলেও বাংলাদেশ জামায়াতে ইসলামী বাংলাদেশ সুপ্রিম কোর্ট কর্তৃক নিবন্ধন অবৈধ এবং সংগঠনটিকে নির্বাচনে অংশগ্রহণের অযোগ্য ঘোষণা করার ফলে জামায়াত থেকে কেউ নির্বাচনে আসতে পারেনি। ৩০ ডিসেম্বর ২০১৮ সালের একাদশ জাতীয় সংসদ নির্বাচনে তিনি জাতীয় পার্টির লাঙ্গল প্রতীক নিয়ে নির্বাচন করেন। তখন তার প্রতিদ্বন্দ্বী হিসেবে জামায়াতের প্রার্থী অধ্যাপক মাজেদুর রহমান ছিলেন। ব্যারিস্টার শামীম হায়দার পাটোয়ারী ২০১৮ সালে পুনরায় এমপি হিসেবে নির্বাচিত হন। "গাইবান্ধা-১ আসনে জাপার প্রার্থী ব্যারিস্টার শামীম হায়দার"। জাগো নিউজ। সংগ্রহের তারিখ ২০১৮-০৬-২৭।  শামীম হায়দার পাটোয়ারী, গাইবান্ধা-১ সুন্দরগঞ্জ আসন। "১০ম জাতীয় সংসদ সদস্য তালিকা (বাংলা)"। www.parliament.gov.bd। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০১৮-০৬-২৭।  "সুন্দরগঞ্জ উপ-নির্বাচনে জাপা প্রার্থী শামীম হায়দার জয়ী"। বাংলাদেশ প্রতিদিন। সংগ্রহের তারিখ ২০১৮-০৬-২৭।
আয়েন উদ্দিন

মো: আয়েন উদ্দিন (জন্ম: ১০ ডিসেম্বর ১৯৭৬) বাংলাদেশের রাজশাহী জেলার রাজনীতিবিদ যিনি ৫৪, রাজশাহী-০৩ আসনের সাবেক সংসদ সদস্য। মো: আয়েন উদ্দিন ১০ ডিসেম্বর ১৯৭৬ সালে তার পৈতৃক বাড়ি রাজশাহী জেলার মোহনপুর উপজেলার মহিষকুন্ডি গ্রামে জন্মগ্রহণ করেন। তিনি ব্যবসা প্রশাসনে স্নাতকোত্তর ডিগ্রি অর্জন করেছেন। মো: আয়েন উদ্দিন ছাত্র জীবন থেকেই সক্রিয় রাজনীতির সঙ্গে যুক্ত আছেন। তিনি রাজশাহী বিশ্ববিদ্যালয় ছাত্রলীগের সাধারণ সম্পাদক ছিলেন। ৫ জানুয়ারি ২০১৪ সালের দশম জাতীয় সংসদ নির্বাচন বাংলাদেশ আওয়ামী লীগের প্রার্থী হিসেবে রাজশাহী-৩ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে রাজশাহী-৩ আসন থেকে সংসদ সদস্য নির্বাচিত হন। বাংলাদেশের স্বাধীনতা যুদ্ধের নেতৃত্বদান কারী দল বাংলাদেশ আওয়ামী লীগের এমপি হলেও তার পিতা হবির মণ্ডল রাজশাহী জেলার মোহনপুরের ঘাসিগ্রাম ইউনিয়নের মহিষকুণ্ডি গ্রামের শান্তি কমিটির ৩ নম্বর সদস্য ছিলেন। প্রভাষক মো. বাবলুর রহমানের লেখা 'একাত্তরের মোহনপুর' বইয়ে এই তথ্য ওঠে এসেছে। এটি নিয়ে ব্যাপক বিতর্ক রয়েছে। একাত্তর টিভিতে "ইউপি নির্বাচনের মনোনয়ন চাওয়ায় সাম্প্রদায়িক গালি দিলেন" শিরনামে একটি প্রতিবেদনে প্রকাশিত হয়, যা রাতারাতি ভাইরাল হয়। এতে রায়ঘাটি ইউনিয়নের মনোনয়ন চাওয়ায় হিন্দু বৌদ্ধ খ্রিষ্টান ঐক্য পরিষদের মোহনপুর উপজেলার সভাপতি সুরঞ্জিত সরকারকে তিনি বলেন, 'তোরা জাইত হিন্দু, তোরা শালা ক্রিমিনাল।' সুরঞ্জিতকে গালাগালিও করেন এমপি। ক্ষমতার অপব্যবহার করে ইচ্ছা মতো লাল নিশান টানিয়ে মানুষের শত শত বিঘা ফসলি জমি দখল করার অভিযোগও রয়েছে আয়েন উদ্দিনের বিরুদ্ধে। "রাজশাহী-৩"। উইকিপিডিয়া। ২০২১-০৮-২২।  "একাদশ জাতীয় সংসদ সদস্যদের তালিকা"। উইকিপিডিয়া। ২০২২-০১-২৬।  মো: আয়েন উদ্দিন, রাজশাহী-৩। "Constituency 54_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৬-২৭।  "List of 10th Parliament Members Bangla"। www.parliament.gov.bd। ২০২১-০৪-২০ তারিখে মূল থেকে আর্কাইভ করা। সংগ্রহের তারিখ ২০২২-০৩-২৩।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "এমপি হয়েই হঠাৎ ধনী"। SAMAKAL (ইংরেজি ভাষায়)। ২০২২-০৫-০৩ তারিখে মূল থেকে আর্কাইভ করা। সংগ্রহের তারিখ ২০২২-০৩-২৩।  "এমপি হয়েই জাদুর চেরাগে বদলে যায় তার সবকিছু - বাংলা একাত্তর" (ইংরেজি ভাষায়)। ২০২২-০৩-২৩। ২০২৩-০৪-০৫ তারিখে মূল থেকে আর্কাইভ করা। সংগ্রহের তারিখ ২০২২-০৩-২৩।  "সাম্প্রদায়িক গালি দিলেন সাংসদ আয়েন উদ্দিন!"। ভোরের কাগজ। [স্থায়ীভাবে অকার্যকর সংযোগ] Team, Hindu Voice (২০২১-১০-৩০)। "‛তোরা হিন্দু জাত, তোরা ক্রিমিনাল'- দলের হিন্দু নেতাকে অপমান আওয়ামী লীগের সাংসদ আয়েন উদ্দিনের"। Hindu Voice (ইংরেজি ভাষায়)। ২০২১-১২-০১ তারিখে মূল থেকে আর্কাইভ করা। সংগ্রহের তারিখ ২০২২-০৩-২৩।  "এমপি হয়েই হঠাৎ ধনী"। সমকাল। মার্চ ২৩, ২০২২। ২০২৩-০৪-০৫ তারিখে মূল থেকে আর্কাইভ করা। সংগ্রহের তারিখ মার্চ ২৩, ২০২২।  "এমপি হয়েই হঠাৎ ধনী"। সমকাল। সংগ্রহের তারিখ ২০২২-০৩-২৩। [স্থায়ীভাবে অকার্যকর সংযোগ]
আব্দুল ওয়াদুদ

মো: আব্দুল ওয়াদুদ (জন্ম: ২১ অক্টোবর ১৯৬২) বাংলাদেশের রাজশাহী-৫ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান। মো: আব্দুল ওয়াদুদের পৈতৃক বাড়ি রাজশাহী জেলার পুঠিয়া উপজেলার বিড়ালদহ গ্রামে। তিনি রাজশাহী বিশ্ববিদ্যালয় থেকে পদার্থবিদ্যায় স্নাতকোত্তর ডিগ্রি অর্জন করেছেন। পেশায় ব্যবসায়ী মো: আব্দুল ওয়াদুদ রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন। তিনি ২০১৪ সালের দশম জাতীয় সংসদ নির্বাচনে রাজশাহী-৫ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হয়েছেন। ২০২৪ সালের দ্বাদশ জাতীয় সংসদ নির্বাচনে রাজশাহী-৫ আসন থেকে বাংলাদেশ আওয়ামী লীগের প্রার্থী হিসেবে দ্বিতীয়বার সংসদ সদস্য নির্বাচিত হয়েছেন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। "জাতীয় সংসদ বিলুপ্ত ঘোষণা রাষ্ট্রপতির"। দৈনিক কালের কন্ঠ। ২০২৪-০৮-০৬। সংগ্রহের তারিখ ২০২৪-০৮-১৪।  মো: আব্দুল ওয়াদুদ, রাজশাহী-৫। "Constituency 56_10th_bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৬-২৭।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "জাতীয় সংসদ বিলুপ্ত ঘোষণা"। দৈনিক জনকণ্ঠ। সংগ্রহের তারিখ ২০২৪-০৮-০৬।  ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
নুরুন্নবী চৌধুরী শাওন

নুরুন্নবী চৌধুরী শাওন (জন্ম: ১ ডিসেম্বর ১৯৬৮) বাংলাদেশের ভোলা-৩ আসনের সংসদ সদস্য। তিনি ২০১০ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। নুরুন্নবী চৌধুরী শাওনের পৈতৃক বাড়ি ভোলা জেলায়। তিনি ব্যবসায় প্রশাসনে স্নাতকোত্তর ডিগ্রি অর্জন করেছেন। পেশায় ব্যবসায়ী নুরুন্নবী চৌধুরী শাওন রাজনীতির সঙ্গে সক্রিয় ভাবে যুক্ত আছেন। তিনি ২০১৯ সালে তৃতীয়বারের মতো সংসদ সদস্য নির্বাচিত হয়েছেন। এর পূর্বে ২০১০ সালে তিনি প্রথমবারের মতো সংসদ সদস্য নির্বাচিত হয়েছিলেন। ভোলা-৩, নুরুন্নবী চৌধুরী শাওন। "Constituency 117_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৬-২৭।  "ভোলার উপনির্বাচনে আওয়ামী লীগ জয়ী"। বিবিসি বাংলা। ২৫ এপ্রিল ২০১০। সংগ্রহের তারিখ ১৮ মে ২০২১।  ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
সমকামী উভকামী ও রুপান্তরকামীদের ২০০০ সালে অধিকার

সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।" পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০ ০০ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো। ১২ – যুক্তরাজ্যের সশস্ত্র বাহিনীতে গে এবং লেসবিয়ান মানুষের কাজের উপর যে নিষেধাজ্ঞা ছিল তা বাতিল করা হয়। ১৫ – মিসিপিপিতে সমানুতা নামক একটি সংগঠন গঠিত হয়। এই সংগঠন গঠনের মুল উদ্দেশ্য ছিল ঘৃণাবশত হত্যার প্রতিক্রিয়া এবং যুক্তরাষ্ট্রের রাজ্যগুলোতে সমলিঙ্গ দম্পতির সন্তান দত্তক নেওয়াতে নিষেধাজ্ঞা চেষ্টার প্রতিক্রিয়ায়। ২৮-৩০ – যুক্তরাষ্ট্র জুড়ে সহস্রাব্দ লংমার্চ নামে পদযাত্রা অনুষ্ঠিত হয়। ১ - যুক্তরাষ্ট্রের রাজ্য ভার্মোন্টে, সিভিল ইউনিয়নের মত আইন পাশের মাধ্যমে সমলিঙ্গে বিবাহ রেজিস্ট্রেশনের বৈধতা পায়। মন্টানা সরকার মার্ক রাইকোট প্রাদেশিক আইন জারীর মাধ্যমে জনসম্মুখে যৌন অভিমুখিতার জন্য লিঙ্গ বৈষম্য করার বিরুদ্ধে নিষেধাজ্ঞা জারী করা হয়। কানেটিকাট কমিশন লিঙ্গ পরিচয় বৈষম্য করার বিরুদ্ধে রুল জারী করে। ১৫– দেলাওয়ার সরকার থমাস কার্পার পাবলিক সেক্টরে যৌন অভিমুখিতার জন্য বৈষম্য করার বিরুদ্ধে কার্যনির্বাহী আইন জারী করেন। LGBT প্রবেশদ্বার Timeline of LGBT history – timeline of events from 12,000 BCE to present LGBT rights by country or territory – current legal status around the world LGBT social movements "সমপ্রেমিতা"। Bangla Dictionary। সংগ্রহের তারিখ অক্টোবর ১২, ২০১৬।  |ওয়েবসাইট= এ বহিঃসংযোগ দেয়া (সাহায্য)[স্থায়ীভাবে অকার্যকর সংযোগ] "Sexual orientation, homosexuality and bisexuality"। American Psychological Association। ৮ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ আগস্ট ১০, ২০১৩।  "Case No. S147999 in the Supreme Court of the State of California, In re Marriage Cases Judicial Council Coordination Proceeding No. 4365(...) – APA California Amicus Brief — As Filed" (PDF)। পৃষ্ঠা 30। সংগ্রহের তারিখ ২১ ডিসেম্বর ২০১০।  http://www.nationalreview.com/comment/comment-connor052203.asp (Warning: this article is heavily biased.) "In re John/Jane Doe"। Gay & Lesbian Advocates & Defenders। ডিসেম্বর ১, ২০০০। জুলাই ২৪, ২০১১ তারিখে মূল থেকে আর্কাইভ করা। সংগ্রহের তারিখ জুলাই ২৭, ২০১০।  http://www.dupontbglad.com/Library/Newsletters/n0601.pdf ওয়েব্যাক মেশিনে আর্কাইভকৃত ৭ ফেব্রুয়ারি ২০১২ তারিখে (Adobe Acrobat format)
হেনরি আর্মস্ট্রং

হেনরি জ্যাকসন জুনিয়র (ইংরেজি: Henry Jackson Jr. ১২ই ডিসেম্বর, ১৯১২ – ২৪শে অক্টোবর, ১৯৮৮) একজন মার্কিন পেশাদারী মুষ্টিযোদ্ধা ছিলেন। তিনি পেশাদারী মুষ্টিযুদ্ধে বিশ্ব চ্যাম্পিয়ন ছিলেন। তিনি হেনরি আর্মস্ট্রং (Henry Armstrong) নামে লড়তেন। আর্মস্ট্রং ফেদারওয়েট, লাইটওয়েট ও ওয়েল্টারওয়েট এই তিন শ্রেণীতেই জয়লাভ করা মুষ্টিমেয় কয়েকজন যোদ্ধার মধ্যে একজন। তিনি মোট ১৯ বার তার ওয়েল্টারওয়েট শিরোপাটি প্রতিরক্ষা করেন। দ্য রিং সাময়িকপত্রটি তাকে ১৯৩৭ সালে বছরের সেরা মুষ্টিযোদ্ধা খেতাব দেয়। ১৯৪০ সালে বক্সিং রাইটার্স অ্যাসোসিয়েশন অফ আমেরিকা তাকে সুগার রে রবিনসন বছরের সেরা মুষ্টিযোদ্ধা পুরস্কার প্রদান করে। ২০০৭ সালে দ্য রিং সাময়িকপত্রটি তাকে বিগত ৮০ বছরের ইতিহাসে দ্বিতীয় সর্বশ্রেষ্ঠ মুষ্টিযোদ্ধার স্থান দেয়। বার্ট সুগার আর্মস্ট্রংকে দ্বিতীয় সর্বশ্রেষ্ঠ যোদ্ধা এবং ই এস পি এন তাকে সর্বকালের ৩য় শ্রেষ্ঠ মুষ্টিযোদ্ধার স্থান দেয়। "All-Time Greatest Boxers". ESPN. Retrieved 2017-12-27.
ক্লার্ক গেবল

উইলিয়াম ক্লার্ক গেবল (ইংরেজি: William Clark Gable; ১লা ফেব্রুয়ারি, ১৯০১ – ১৬ই নভেম্বর, ১৯৬০) একজন মার্কিন সেনা কর্মকর্তা ও চলচ্চিত্র অভিনেতা ছিলেন। তাকে প্রায়ই "হলিউডের রাজা" নামে ডাকা হত। তিনি রেস্তোরাঁর পরিচ্ছন্নতা কর্মী হিসেবে কর্মজীবন শুরু করেন। এরপর ১৯২৪ থেকে ১৯২৬ সাল পর্যন্ত তিনি অনেকগুলি নির্বাক চলচ্চিত্রে একস্ট্রা তথা গৌণশিল্পী হিসেবে কাজ করেন। সেখান থেকে ১৯৩০ সালে মেট্রো-গোল্ডউইন-মায়ারের কিছু চলচ্চিত্রে সহযোগী চরিত্রে অভিনয় করেন। এর পরের বছর ১৯৩১ সালে তিনি প্রথমবারের মত একটি হলিউড ছায়াছবির প্রধান চরিত্রটিতে অভিনয়ের সুযোগ পান। এর পরবর্তী তিন দশকে তিনি ৬০টিরও বেশি চলচ্চিত্রে নায়কের ভূমিকায় অভিনয় করেন। গেবল ১৯৩৪ সালের ছায়াছবি ইট হ্যাপেনড ওয়ান নাইট-এর জন্য সেরা অভিনেতার অস্কার পুরস্কার লাভ করেন। এছাড়া তিনি মিউটিনি অন দ্য বাউন্টি (১৯৩৫), গন উইথ দ্য উইন্ড (১৯৩৯)-এ তার সবচেয়ে বিখ্যাত রেট বাটলার চরিত্রের জন্য দুই বার অস্কারের সেরা অভিনেতা শ্রেণীতে মনোনয়ন লাভ করেন। এছাড়াও গেবল বাণিজ্যিকভাবে ও সমালোচকদের দৃষ্টিতে বেশ কিছু সফল ছবিতে অভিনয় করেন, যেমন রেড ডাস্ট (১৯৩২), ম্যানহাটন মেলোড্রামা (১৯৩৪), সান ফ্রান্সিসকো (১৯৩৬), সারাটোগা (১৯৩৭), বুম টাউন (১৯৪০), দ্য হাকস্টার্স (১৯৪৭), হোমকামিং (১৯৪৮) এবং দ্য মিসফিটস (১৯৬১), যা ছিল তার জীবনের শেষ ছবি। গেবল তার সময়কার সবচেয়ে জনপ্রিয় কয়েকজন অভিনেত্রীর বিপরীতে অভিনয় করেন। তার সাথে সবচেয়ে বেশি জুটি বাঁধেন জোন ক্রফোর্ড, ৮ বার। মির্না লয় ৭ বার এবং জিন হার্লো ৬ বার তার সাথে কাজ করেন। এছাড়া তিনি লানা টার্নারের সাথে ৪বার, নর্মা শিয়ারার ও আভা গার্ডনারের সাথে ৩ বার করে কাজ করেন। জীবনের শেষ ছবি দ্য মিসফিটস-এ তিনি ম্যারিলিন মনরো'র সাথে কাজ করেন (এটি ম্যারিলিনেরও শেষ সমাপ্ত ছবি ছিল)। গেবল হলিউড চলচ্চিত্রের ইতিহাসে সবচেয়ে নির্ভরযোগ্য ব্যবসাসফল অভিনেতা হিসেবে পরিগণিত হন। তিনি কুইগলি পাবলিশিং-এর বার্ষিক টপ টেন মানি মেকিং স্টারস পোল অর্থাৎ সবচেয়ে বেশি অর্থোপার্জনকারী সেরা দশ তারকা নামক জরিপে ১৬ বার স্থান পান। এছাড়া মার্কিন চলচ্চিত্র ইন্সটিটিউট তাকে ধ্রুপদী মার্কিন চলচ্চিত্রের ৭ম সেরা পুরুষ তারকা হিসেবে স্বীকৃতি দেয়। http://www.latimes.com/local/obituaries/la-me-clark-gable-19601117-story.html "Clark Gable: King of Hollywood"। The Huffington Post। সংগ্রহের তারিখ এপ্রিল ২২, ২০১৪।  উদ্ধৃতি ত্রুটি: <ref> ট্যাগ বৈধ নয়; DSI নামের সূত্রটির জন্য কোন লেখা প্রদান করা হয়নি "63 Clark Gable Movies Ranked Best to Worst with Box Office Grosses, Reviews and Awards"। Cogerson Movie Score। ২২ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ এপ্রিল ২২, ২০১৪।  উদ্ধৃতি ত্রুটি: <ref> ট্যাগ বৈধ নয়; spicer নামের সূত্রটির জন্য কোন লেখা প্রদান করা হয়নি উইকিমিডিয়া কমন্সে ক্লার্ক গেবল সংক্রান্ত মিডিয়া রয়েছে। অলমুভিতে ক্লার্ক গেবল ইন্টারনেট ব্রডওয়ে ডেটাবেজে ক্লার্ক গেবল (ইংরেজি) ইন্টারনেট মুভি ডেটাবেজে ক্লার্ক গেবল  (ইংরেজি) টার্নার ক্লাসিক মুভিজ ডেটাবেজে ক্লার্ক গেবল (ইংরেজি) ফাইন্ড এ গ্রেইভে ক্লার্ক গেবল  (ইংরেজি)
সানাখৎ

সানাখৎ বা হোর-সানাখৎ বা নাখৎ-সা মিশরের পুরাতন রাজত্বের সময়ের তৃতীয় রাজবংশের একজন ফারাও ছিলেন। তাঁর হোরাসনাম অনুযায়ী তিনি এই নামে চিহ্নিত। কিন্তু পরবর্তী যুগে প্রাপ্ত ফারাওদের জন্মনামের তালিকা থেকে তাঁকে এখনও পর্যন্ত সুনির্দিষ্টভাবে চিহ্নিত করা সম্ভব হয়নি। তিনি ২৬৯০ - ২৬৭০ খ্রিস্টপূর্বাব্দের মধ্যে কোনওসময় রাজত্ব করেন। ফারাও হিসেবে সানাখৎ'এর হোরাসনাম সংবলিত একাধিক শিলালিপি এখনও পর্যন্ত পাওয়া গেছে। এর মধ্যে প্রথমটি পাওয়া গেছে সিনাই উপদ্বীপের অন্তর্গত ওয়াদি মাঘারাতে ও দ্বিতীয়টি পাওয়া গেছে সাক্কারায় জোসের পিরামিডে। এছাড়াও বেইৎ খলাফের মস্তবা কে২ সমাধিস্থলেও একইধরনের চিত্র সংবলিত শিলালিপি উদ্ধার হয়েছে। তাছাড়া এলিফ্যান্টাইন থেকেও এই সংক্রান্ত আরও তথ্য প্রমাণাদি পাওয়া সম্ভব হয়েছে। ওয়াদি মাঘারায় প্রাপ্ত তাঁর নাম সংবলিত দু'টি শিলালিপির একটিতে দেখা যায় তিনি দক্ষিণ মিশরের অধিপতি হিসেবে সাদা মুকুট (হেদিয়েত) পরে আছেন ও দ্বিতীয়টিতে উত্তরের অধিপতি হিসেবে তাঁর মুকুটের রঙ লাল (দেশরেৎ)। এর মধ্যে দক্ষিণের অধিপতি হিসেবে তাঁর সাদা মুকুট পরিহিত চিত্রটি পাওয়া যায় দেবতা হোরাসের পবিত্র মন্দিরের একেবারে সামনে। সেই হিসেবে এর গুরুত্ব আলাদা, কারণ এর আগে অন্য কোনও রাজার চিত্র ওয়াদি মাঘারার পবিত্র হোরাস মন্দিরের এত গুরুত্বপূর্ণ স্থানে খোদাই করা হয়নি। তবে এর থেকে এই সিদ্ধান্তে উপনীত হওয়াও যথেষ্টই মুশকিল যে সানাখৎ'এর সম্মানেই ওয়াদি মাঘারায় এই বেদী নির্মাণ করা হয়, কারণ আসলে এই বেদীটি পর্বতাঞ্চলের দেবতার উদ্দেশ্যে উৎসর্গীকৃত। তাছাড়া অনেকে এর থেকে এই সিদ্ধান্তেও উপনীত হয়ে থাকেন যে, সানাখৎ আসলে দক্ষিণ মিশরে তাঁদের বংশের পবিত্র ধর্মস্থানে গিয়েছিলেন যাতে দেবতাদের আশীর্বাদে তাঁর ওয়াদি মাঘারায় পরিকল্পিত বিজয়াভিযান জয়যুক্ত হয়। Rainer Hannig: Großes Handwörterbuch Ägyptisch-Deutsch : (2800 - 950 v. Chr.). S. 1284. Rainer Hannig: Großes Handwörterbuch Ägyptisch-Deutsch : (2800 - 950 v. Chr.). David Brown Book Company, 1995. ISBN 9783805317719. S. 1284. (জার্মান) Dietrich Wildung: Die Rolle ägyptischer Könige im Bewußtsein ihrer Nachwelt. Band 1: Posthume Quellen über die Könige der ersten vier Dynastien (= Münchner ägyptologische Studien). Bd. 17, ZDB-ID 500317-9। Hessling, Berlin 1969 (Zugleich: Diss., Univ. München). (জার্মান) Thomas Schneider: Lexikon der Pharaonen. Albatros, Düsseldorf 2002, ISBN 3-491-96053-3, S. 167 & 243. (জার্মান) Kenneth Anderson Kitchen: Ramesside Inscriptions. Vol 5. S. 534–538. I. Incordino: The third dynasty: A historical hypothesis. In: Jean Claude Goyon, Christine Cardin: Proceedings of the Ninth International Congress of Egyptologists. S. 966
অলিম্পিক

অলিম্পিক বলতে বোঝানো যেতে পারে: অলিম্পিক ক্রীড়া প্রতিযোগিতা প্রাচীন অলিম্পিক গেমস অলিম্পিক স্টেডিয়াম অলিম্পিক উপদ্বীপ অলিম্পিক পর্বতমালা অলিম্পিক জাতীয় উদ্যান অলিম্পিক (নির্বাচনী এলাকা) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
গোলাম মোস্তফা আহমেদ

গোলাম মোস্তফা আহমেদ (জন্ম : ৩০ জুন ১৯৫১ - মৃত্যু: ১৯ ডিসেম্বর ২০১৭) ছিলেন একজন বাংলাদেশী রাজনীতিবিদ ও প্রাক্তন সংসদ সদস্য। তিনি গাইবান্ধা-১ আসন থেকে ২০১৭ সালের উপনির্বাচনে নির্বাচিত সংসদ সদস্য ছিলেন। গোলাম মোস্তফা ১৯৫১ সালের ৩০ জুন গাইবান্ধা জেলার সুন্দরগঞ্জ উপজেলার চণ্ডীপুরে জন্মগ্রহণ করেন। ৩১ ডিসেম্বর ২০১৬ সালে গাইবান্ধা-১ আসনের সংসদ সদস্য মনজুরুল ইসলাম লিটন খুন হওয়ার পর ২০১৮ সালের ২২ মার্চ উপনির্বাচন হয়। উপনির্বাচনে জাতীয় পার্টির প্রার্থীকে হারিয়ে তিনি প্রথমবারের মত সংসদ সদস্য নির্বাচিত হয়েছিলেন এবং ৪ এপ্রিল শপথ নিয়েছিলেন। এর পূর্বে তিনি চণ্ডীপুর ইউনিয়নের চেয়ারম্যান ছিলেন। গোলাম মোস্তফা ১৮ নভেম্বর ২০১৭ সালে ঢাকা যাওয়ার পথে টাঙ্গাইলের নাটিয়াপাড়ায় সড়কদুর্ঘনায় গুরুতরভাবে আহত হন এবং ১৯ ডিসেম্বর ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যবরন করেন। ১০ম জাতীয় সংসদ সদস্যদের তালিকা "দুর্ঘটনায় আহত এমপি মোস্তফাকে বাঁচানো গেল না"। bdnews24.com। [স্থায়ীভাবে অকার্যকর সংযোগ] "গাইবান্ধা-১ আসনের এমপি'র শপথ গ্রহণ"। www.dailynayadiganta.com। দৈনিক নয়াদিগন্ত। ২৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৮।  "প্রয়াত সংসদ সদস্য গোলাম মোস্তফা আহমেদের দাফন সম্পন্ন"। ইত্তেফাক। সংগ্রহের তারিখ ২৮ জুন ২০১৮।
যোগাযোগ উপগ্রহ

যোগাযোগ উপগ্রহ এক ধরনের কৃত্রিম উপগ্রহ যা একটি গ্রাহক-পুনঃপ্রেরক (Transponder) যন্ত্রাংশের মাধ্যমে বেতার টেলিযোগাযোগ সংকেতসমূহের শক্তিবর্ধন করে অনুপ্রচার করে। উপগ্রহটি বিশ্বের দুইটি ভিন্ন অবস্থানে অবস্থিত একটি বেতার তরঙ্গ উৎস-প্রেরক এবং একটি বেতার তরঙ্গ গ্রাহকের মধ্যে যোগাযোগ প্রণালী সৃষ্টি করে। যোগাযোগ উপগ্রহগুলিকে টেলিভিশন, টেলিফোন, বেতার, ইন্টারনেট এবং ব্যবহারিক সামরিক কাজে ব্যবহার করা হয়। বর্তমানের পৃথিবীকে ঘিরে রাখা কক্ষপথে সরকারী ও বেসরকারী মালিকানাধীন ২ হাজারেরও বেশি যোগাযোগ উপগ্রহ আছে। তারহীন যোগাযোগে তড়িচ্চুম্বকীয় তরঙ্গ ব্যবহার করে সংকেত বহন করা হয়। এই তরঙ্গগুলির সঠিক গন্তব্যে পৌঁছানোর জন্য দৃষ্টি-রেখার উপরে থাকা প্রয়োজন। পৃথিবীর বক্রতার কারণে তারা সঠিকভাবে গন্তব্যে পৌঁছাতে পারে না। যোগাযোগ উপগ্রহগুলির উদ্দেশ্য হল কোন বেতার সংকেতকে পৃথিবীর বক্রতাকে অতিক্রম করে অনুপ্রচার করা যাতে পৃথিবীপৃষ্ঠে বহু দূরে অবস্থিত দুই বিন্দুর মধ্যে যোগাযোগ সম্ভব হয়। যোগাযোগ উপগ্রহগুলি ব্যাপক পরিসরের বেতার ও অণুতরঙ্গ কম্পাঙ্ক ব্যবহার করে থাকে। সংকেত ব্যতিচার এড়ানোর জন্য আন্তর্জাতিক সংস্থাগুলি কোন্‌ কম্পাঙ্ক সীমা বা পট্টি ব্যবহার করবে সে ব্যাপারে নিয়ম করে দেওয়া হয়েছে। কম্পাঙ্ক-পরিসর বা পট্টির বিতরণ সংকেত ব্যতিচারের ঝুঁকি কমায়। transponder - গ্রাহক-পুনঃপ্রেরক artificial satellite - কৃত্রিম উপগ্রহ radio communications - বেতার যোগাযোগ signal - সংকেত relay - অনুপ্রচার amplify - প্রবর্ধন transmitter - প্রেরক receiver - গ্রাহক communication channel - যোগাযোগ প্রণালী carry a signal - সংকেত বহন করা line-of-sight - দৃষ্টি-রেখা signal interference - সংকেত ব্যতিচার microwave - অণুতরঙ্গ frequency range - কম্পাঙ্ক পরিসর frequency band - কম্পাঙ্ক পট্টি Labrador, Virgil (২০১৫-০২-১৯)। "satellite communication"। Britannica.com। সংগ্রহের তারিখ ২০১৬-০২-১০।  "Satellites - Communication Satellites"। Satellites.spacesim.org। ২০১৮-০৭-১২ তারিখে মূল থেকে আর্কাইভ করা। সংগ্রহের তারিখ ২০১৬-০২-১০।  উদ্ধৃতি ত্রুটি: <ref> ট্যাগ বৈধ নয়; aerospace.org নামের সূত্রটির জন্য কোন লেখা প্রদান করা হয়নি